b'\n_START_ARTICLE_\nAnton od svete Ane Galv\xc3\xa3o\n_START_SECTION_\n\xc5\xbdivljenje\n_START_PARAGRAPH_\nRodil se je v dokaj premo\xc5\xbeni dru\xc5\xbeini, ki je bila zelo vplivna v dru\xc5\xbebi in gospodarstvu._NEWLINE_\xc5\xbde zgodaj se je odlikoval po pobo\xc5\xbenosti in krepostih. Izredno rad je \xc4\x8dastil sveto evharistijo. Od tod je \xc4\x8drpal mo\xc4\x8d za nenehno slu\xc5\xbeenje bli\xc5\xbenjim. "Bil je znan kot odli\xc4\x8den svetovalec, prina\xc5\xa1al je mir \xc4\x8dlove\xc5\xa1kim du\xc5\xa1am in dru\xc5\xbeinam, delil je dobrote zlasti najbolj ubogim in bolnim. Zelo je bil iskan kot spovednik, ker je bil gore\xc4\x8d, moder in razsoden. To zaznamuje tiste, ki resni\xc4\x8dno ljubijo in ne \xc5\xbeelijo, da bi bil njihov Ljubljeni raz\xc5\xbealjen. Spreobrnjenje gre\xc5\xa1nikov je bila torej velika gore\xc4\x8da \xc5\xbeelja na\xc5\xa1ega svetnika," je rekel v homiliji ob njegovi kanonizaciji pape\xc5\xbe Benedikt XVI._NEWLINE_Eden znamenitih izrekov Frei Galv\xc3\xa3a je bil: "Molite, da bi Bog s svojo mo\xc4\x8dno roko dvignil gre\xc5\xa1nike iz groznih globin greha, kjer so se zna\xc5\xa1li."_NEWLINE_Zagovarjal je tudi nauk o Marijinem brezmade\xc5\xbenem spo\xc4\x8detju, \xc5\xa1e preden je bil razgla\xc5\xa1en kot verska resnica.'